Върховният комисар за бежанците нарече въздушните удари в Алепо военни престъпления - Mediapool.bg
Върховният комисар за бежанците нарече въздушните удари в Алепо военни престъпления
14:10 | 21 октомври 2016 | 3 коментара
Върховният комисар на ООН за бежанците Зеид Раад Хусейн окачестви обсадата и бомбардировките в източната част на Алепо като престъпления "с исторически измерения", които са причинили жертви сред мирното население и са равносилни на военни престъпления, предаде Ройтерс.
Във видеообръщение към свиканата извънредна сесия на Съвета на ООН по правата на човека в Женева той отново призова великите сили да загърбят различията си и да сезират прокурора на Международния наказателен съд за ситуацията в Сирия.
Паоло Пинейро, председател на Комисията на ООН за разследване на нарушения на правата на човека в Сирия, който също говори на заседанието, каза, че комисията ще продължи документирането на военни престъпления в Алепо и призова правителството на президента Башар Асад да предостави информация за нарушения.